На основу плана и програма Покрајинског секретаријата за социјалну политику, демографију и равноправност полова за 2022. годину, у активности едукативног програма за започињање, унапређење и развијање сопственог бизниса под програмом „Aкадемија вештина“ дана 20. маја 2022. године расписујемо Јавни позив за полазнице и полазнике.

**Право учешћа имају:**

* жене и мушкарци са територије Војводине који планирају оснивање сопственог бизниса
* жене и мушкарци предузетници са територије Војводине за унапређење и развијање постојећих привредних активности и услуга
* регистрована удружења жена са територије Војводине која желе да унапреде/прошире делокруг стварања (право учешћа има једна чланица удружења)

**Полазнице и полазници „Академије вештина“ ће бити изабрани према следећим критеријумима:**

1. да имају боравиште на територији АП Војводине
2. да планирају оснивање сопственог бизниса у складу са традиционалним стваралаштвом АП Војводине (прилог уз пријаву: циљ, визија и мисија, до једне стране А4 формата)
3. да су активни у удружењима (прилог: потврда удружења о активном учествовању у раду, циљ и програм унапређења делокруга стваралаштва)
4. да имају потребу стицања додатних вештина за унапређење и развијање постојећих привредних активности и услуга (прилог: изјава о потребном стицању конкретних додатних вештина)
5. да планирају да све научено примене у наредном периоду на територији АП Војводине
6. спремност удруживања и пословне сарадње са осталим удружењима и привредним субјектима

**Циљ програма:** Сагледати и економски унапредити потенцијал и положај жена и мушкараца путем едукација и обука из области предузетништва кроз оснивање, покретање, развијање и унапређење сопственог бизниса на територији АП Војводине. Мотивисање и охрабривање жена и мушкараца који се баве истим или сродним делатностима да се удруже.

**Реализација програма:** Програм ће бити реализован**од 17-19. јуна 2022. године на Палићу у Elitte Palić d.o.o.** Трошкове превоза, смештаја, исхране, предавача и едукативног материјала за полазнице и полазнике “Академије вештине” сноси Покрајински секретаријат за социјалну политику, демографију и равноправност полова.

**Одлуку о изабраним кандидатима:**доноси комисија Покрајинског секретаријата за социјалну политику, демографију и равноправност полова и о томе ће бити издато јавно саопштење на сајту Секретаријата најкасније 3 дана пре почетка „Академије вештина“.

**Рок за подношење пријава:** **10. јун 2022. године.**

**Попуњене и потписане пријаве за програм обуке доставити поштом или лично на адресу:**

Покрајински секретаријат за социјалну политику, демографију и равноправност полова  
Булевар Михајла Пупина 16, Нови Сад  
Телефон за информације: + 381 63 295 772

Пријаву за учешће у програму можете преузети [овде](https://ravnopravnost.org.rs/wp-content/uploads/2019/02/%D0%9F%D0%A0%D0%98%D0%88%D0%90%D0%92%D0%90-%D0%97%D0%90-%D0%9F%D0%9E%D0%9B%D0%90%D0%97%D0%9D%D0%98%D0%A6%D0%95-%D0%90%D0%9A%D0%90%D0%94%D0%95%D0%9C%D0%98%D0%88%D0%95-%D0%92%D0%95%D0%A8%D0%A2%D0%98%D0%9D%D0%90-2019.doc)